ai4bharat/Pralekha huggingface dataset:
مکانات اور شہری غریبی کے خاتمے کی وزارت
13 ریاستوں میں میٹرو ریل/ریجنل ریپڈ ٹرانزٹ سسٹم آپریشنل/زیر عمل ہے
نئی دہلی۔ 04 اگست شہری نقل و حمل ، جو شہری ترقی کا ایک لازمی حصہ ہے ، ایک ریاستی موضوع ہے۔ لہذا ، متعلقہ ریاستی حکومتیں میٹرو ریل منصوبوں سمیت شہری نقل و حمل کے انفراسٹرکچر کو شروع کرنے ، ترقی دینے اور فنڈ دینے کی ذمہ دار ہیں۔ مرکزی حکومت موجودہ پالیسیوں ، تجویز کی گنجائش اور وسائل کی دستیابی کی بنیاد پر متعلقہ ریاستی حکومتوں کی طرف سے پیش کیے جانے والے شہروں یا شہری مجموعوں میں میٹرو ریل کی تجاویز کے لیے مالی امداد پر غور کررہی ہے۔ فی الحال ، میٹرو ریل/ریجنل ریپڈ ٹرانزٹ سسٹم  دہلی ، اتر پردیش ، ہریانہ ، مغربی بنگال ، کرناٹک ، تلنگانہ ، تمل ناڈو ، راجستھان ، کیرالہ ، مہاراشٹر ، گجرات ، مدھیہ پردیش اور بہار کے قومی دارالحکومت کے خطے  میں تعمیر کے مرحلے میں ہیں۔
حکومت آندھرا پردیش  سے 2017 میں درخواست کی گئی تھی کہ وہ میٹرو ریل پالیسی 2017 کی دفعات کے مطابق وجئے واڑہ اور وشاکھاپٹنم میں میٹرو ریل پروجیکٹوں کے نفاذ کی تجاویز پر نظر ثانی کرے۔ حکومت آندھرا پردیش نے ابھی تک اس سلسلے میں نظر ثانی شدہ تجویز پیش نہیں کی ہے۔
حکومت آندھرا پردیش نے سرکاری و نجی شراکت داری  موڈ پر وشاکھاپٹنم میں لائٹ میٹرو ریل پروجیکٹ کے لیے کوریا کے ایگزیم بینک سے بیرونی مالی امداد کی تجویز بھی پیش کی تھی۔ کوریائی فریق نے تجویز کا جائزہ لینے کے بعد اس منصوبے کی مالی اعانت کرنے میں اپنی نااہلی کا اظہار کیا۔ اس لیے حکومت آندھرا پردیش کو مشورہ دیا گیا کہ وہ موجودہ ہدایات کے مطابق محکمہ اقتصادی امور کے ویب پورٹل کے ذریعہ امدادی قرض کے لیے کچھ دیگر دو طرفہ/کثیر جہتی ایجنسیوں کو پروجیکٹ کی تجویز پیش کر سکتی ہے۔ وشاکھا پٹنم میں لائٹ میٹرو ریل پروجیکٹ کے لیے بیرونی امداد کی کوئی تازہ تجویز اس حوالے سے حکومت آندھرا پردیش کی جانب سے موصول نہیں ہوئی ہے۔
ہاؤسنگ اور شہری امور کے وزیر مملکت جناب کوشل کشور نے آج راجیہ سبھا میں ایک تحریری جواب میں یہ اطلاع فراہم کی ۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-8168
(Visitor Counter : 69
وزیراعظم کا دفتر
وزیر اعظم اور آسٹریلیا کے وزیر اعظم نےاحمد آباد، گجرات کے نریندر مودی اسٹیڈیم میں بارڈر-گاوسکر ٹرافی کا چوتھا یادگاری ٹیسٹ میچ ملاحظہ کیا
کرکٹ، ہندوستان اور آسٹریلیا میں ایک مشترکہ شوق ہے: وزیر اعظم
وزیر اعظم جناب نریندر مودی اور آسٹریلیا کے وزیر اعظم مسٹر انتھونی البنیز نے آج گجرات کے احمد آباد میں نریندر مودی اسٹیڈیم میں بارڈر-گاوسکر ٹرافی کے چوتھے یادگاری کرکٹ ٹیسٹ میچ کا ایک حصہ دیکھا۔
آسٹریلیا کے وزیر اعظم مسٹر اینتھونی البنیز کے ایک ٹویٹ کا جواب دیتے ہوئے وزیر اعظم نے ٹویٹ کیا:
’’کرکٹ، ہندوستان اور آسٹریلیا میں ایک مشترکہ شوق! ہندوستان-آسٹریلیا ٹیسٹ میچ کے کچھ حصوں کا مشاہدہ کرنے کے لیے اپنے اچھے دوست، وزیر اعظم انتھونی البنیز کے ساتھ احمد آباد میں آکر خوشی ہوئی۔ مجھے یقین ہے کہ یہ ایک دلچسپ میچ ہوگا!‘‘
احمد آباد سے ٹیسٹ میچ کی جھلکیاں شیئر کرتے ہوئے وزیر اعظم نے ٹویٹ کیا:
’’احمد آباد سے کچھ اور جھلکیاں۔ ہر طرف کرکٹ کا ہی جوش ہے!‘‘
وہاں پہونچنے پر، وزیر اعظم اور آسٹریلوی ہم منصب، جناب اینتھونی البنیز کو ہندوستان کرکٹ کنٹرول بورڈ کے سکریٹری جناب جے شاہ اور صدر بی سی سی آئی، جناب راجر بنی نے بالترتیب خوش آمدید کہا۔ وزیر اعظم اور آسٹریلیا کے وزیر اعظم نے گلوکارہ محترمہ پھلگوئی شاہ کی ایک ثقافتی پرفارمنس یونیٹی آف سمفنی کابھی مشاہدہ کیا۔
وزیر اعظم نے ٹیم انڈیا کے کپتان جناب روہت شرما کو ٹیسٹ کیپ سونپی جبکہ آسٹریلوی وزیر اعظم نے ٹیسٹ کیپ آسٹریلوی کپتان جناب اسٹیو اسمتھ کو سونپی۔ اس کے بعد وزیر اعظم اور آسٹریلوی وزیر اعظم نے اسٹیڈیم میں بھاری ہجوم کی ا ٓمد سے قبل گولف کارٹ میں گارڈ آف آنر لیا۔
دونوں ٹیموں کے کپتان ٹاس کے لیے پچ کی طرف بڑھے جبکہ وزیر اعظم اور آسٹریلوی ہم منصب واک تھرو کے لیے فرینڈشپ ہال آف فیم کی طرف پیش قدمی کی ۔ ہندوستانی ٹیم کے سابق کوچ اور کھلاڑی،جناب روی شاستری نے دونوں ملکوں کے وزرائے اعظم سے ملاقات کی اور ہندوستان اور آسٹریلیا کے درمیان کرکٹ کی بھرپور تاریخ کی وضاحت کی۔
اس کے بعد دونوں ٹیموں کے کپتان دونوں ممالک کے متعلقہ وزرائے اعظم کے ساتھ کھیل کے میدان میں آئے۔ دونوں کپتانوں نے ٹیم کا متعلقہ وزرائے اعظم سے تعارف کرایا جس کے بعد ہندوستان اور آسٹریلیا کے قومی ترانے بجائے گئے۔ اس کے بعد وزیر اعظم اور آسٹریلوی وزیر اعظم دونوں کرکٹ ٹیموں کے درمیان ٹیسٹ میچ دیکھنے کے لیے پریذیڈنٹ باکس کی طرف بڑھ گئے۔
محنت اور روزگار کی وزارت
سنتوش گنگوار نے ریاستوں / مرکز کے زیر انتظام خطوں کو خط لکھا ہے کہ وہ ملک میں مزدوروں کی شکایات کے حل کی خاطر مربوط کوششوں کے لئے نوڈل افسران کو نامزد کریں
نئی دہلی،18 اپریل : مرکزی وزیر مملکت  برائے محنت اور روزگار شری سنتوش گنگوار نے مختلف ریاستوں / مرکز کے زیر انتظام خطوں کی حکومتوں سے درخواست کی ہے کہ وہ کووڈ، انیس وبائی مرض سے نمٹنے کے لئے اعلان کردہ لاک ڈاون کے پیش نظر مزدوروں / ورکرز کے مسائل حل کرنے کے لئے مرکزی حکومت کے قائم کردہ کنٹرول روم کے ساتھ تال میل رکھیں۔ کل شری گنگوار کے ذریعہ ریاستوں / مرکز کے زیر انتظام خطوں کی حکومتوں کے وزرائے محنت کو لکھے گئے خط میں انہوں نے کہا کہ لیبر محکموں میں افسران کو ان 20 کنٹرول روم کے بارے میں آگاہ کیا جا سکتا ہے۔ مرکزی اور ریاستی حکومتوں کی مربوط کوششوں کی ضرورت پر روشنی ڈالتے ہوئے شری گنگوار نے کہا ، "کارکنوں کی شکایات کو دور کرنے کے لئے مرکزی اور ریاستی حکومتوں کی طرف سے مربوط کوششوں کی ضرورت ہے۔"
وزارت محنت اور روزگار نے کوویڈ۔ 19 کے پس منظر میں پیدا ہونے والے کارکنوں کے مسائل کی وجہ سے ملک گیر بنیاد پر چیف لیبر کمشنر  کے تحت حال ہی میں 20 کنٹرول روم قائم کئے تھے۔ ابتدائی طور پر کنٹرول رومز اجرت سے متعلق مرکزی دائرے سے منسلک شکایات اور تارکین وطن مزدوروں کے معاملات سے متعلق تھے۔
تاہم ، پچھلے دنوں کنٹرول رومز کے آپریشن کے بعد یہ مشاہدہ کیا گیا ہے کہ کل تک 20 کنٹرول روموں میں موصول ہونے والی کل 2100 شکایات میں سے 1400 شکایات مختلف ریاستوں / مرکز کے زیر انتظام خطوں کی حکومتوں سے متعلق ہیں۔ چونکہ محنت کا معاملہ ایک موجودہ معاملہ ہے، لہذا یہ ضروری ہے کہ شکایات کو دور کرنے کے لئے مختلف ریاستوں / مرکز کے زیر انتظام خطوں کی حکومتوں کے ساتھ مناسب تال میل قائم کیا جائے۔ وزیر موصوف نے ریفرنس کے لئے مرکزی حکومت کے ذریعہ تعینات افسروں کے ناموں کے ساتھ ساتھ 20 سنٹرل کنٹرول روموں کی فہرست بھی ارسال کی ہے۔
وزارت دفاع
فضائیہ کے سربراہ نے کھلاڑیوں کی عزت افزائی کی
نئی دہلی،28؍مارچ۔ قومی اور بین الاقوامی سطح پر ہندوستانی فضائیہ کے غیر معمولی اور باصلاحیت کھلاڑیوں کی حوصلہ افزائی کے لئے 28؍ مارچ 2019 بروز جمعرات کو نئی دلی میں واقع ایئرفورس اسٹیشن میں ایک شاندار تقریب منعقد ہوئی۔ ایئر فورس اسپورٹس کنٹرول بورڈ نے اس تقریب کا اہتمام کیا تھا۔ ایئر اسٹاف یعنی فضائیہ کے سربراہ اس میں مہمان خصوصی تھے۔ تقریب میں فضائیہ کی اعلیٰ شخصیتوں نے بھی شرکت کی، جن میں ایئر آفیسر انچارج ایڈمنسٹریشن اور ڈائرکٹر جنرل ، فضائیہ کے سربراہ ایئر چیف مارشل بی ایس دھنووا، پی وی ایس ایس ایم ، اے وی ایس ایم، وائی ایس ایم، وی ایم اے ڈی سی شامل تھے۔ فضائیہ کے سربراہ نے اس موقع پر 21 کھلاڑیوں اور ہندوستانی فضائیہ کی 7 ٹیموں کی عزت افزائی کی اور میمنٹوز پیش کئے۔
سی اے ایس نے انڈین ایئر فورس اسپورٹس براؤچر کے بارے میں بھی بتایا، جو فضائیہ کے کھلاڑیوں کے کارناموں پر مشتمل ہے۔
اپنے خطاب میں سی اے ایس نے گزشتہ ایک سال کے دوران شاندار کارکردگی اور کارناموں کے لئے ایئرفورس اسپورٹس کنٹرول بورڈ کی ستائش کی اور کھلاڑیوں کو عالمی نوعیت کا بنیادی ڈھانچہ اور سازو سامان فراہم کرنے کے لئے بھی اس کی تعریف کی۔انہوں نے کارنامے حاصل کرنے والے کھلاڑیوں کو مبارکباد دی اور انہیں مشورہ دیا کہ وہ اپنے اسی تسلسل اور کارکردگی کو برقرار رکھیں۔ انہوں نے اعلیٰ درجے کی فٹنس قائم رکھنے کی اہمیت پر زور دیا اور ان کے جوش و جذبے کو برقرار رکھنے کی ضرورت پر بھی زور دیا۔ سی اے ایس نے ہندوستانی فضائیہ کی جانب سے کھیلوں کے شعبے میں کارنامے انجام دینے پر خوشی کا اظہار کیا، جو آپریشنل اور رکھ رکھاؤ کے کاموں کو انجام دینے کے علاوہ ہے۔
۰۰۰۰۰۰۰۰۰۰۰۰۰۰۰۰۰۰۰۰۰.
م ن ۔ ح ا ۔ک ا
U-1726
(Visitor Counter : 57
ریلوے کی وزارت
راجدھانی ٹرینوں میں پیش کیے جانے والے کھانے کے معیار کو بہتر بنانے کی پہل
فوڈ سیفٹی اینڈ اسٹینڈرڈز اتھارٹی آف انڈیا  کے ذریعہ اعلان شدہ مقدار اور مقررہ ضابطوں اور معیارات کے مطابق بہترمعیار کا کھانا فراہم کرنے کے لئے ہندوستانی ریلوے  کی مسلسل کوشش ہے۔ راجدھانی ٹرینوں سمیت ٹرینوں کے مسافروں کو پیش کیے جانے والے کھانے کے معیار کو بہتر بنانے کے لیے کیے گئے اہم اقدامات درج ذیل ہیں:
- بنیادی کچن/کچن یونٹس کی اپ گریڈیشن کی گئی۔
- سورس پر کھانے کی تیاری کی ریئل ٹائم نگرانی کے لیے بنیادی کچن/کچن یونٹس میں سی سی ٹی وی کیمروں کی تنصیب۔
- راجدھانی ٹرینوں میں انڈین ریلوے کیٹرنگ اینڈ ٹورازم کارپوریشن لمیٹڈ  سپروائزرز کی تعیناتی۔
- کھانے کے پیکٹوں پر کیوآر کوڈز متعارف کرائے گئے ہیں جو کہ کچن کا نام ، پیکجنگ کی تاریخ، میعاد ختم ہونے کی تاریخ، وزن وغیرہ جیسی تفصیلات کو ظاہر کرنے کے قابل بناتے ہیں۔
- تھرڈ پارٹی آڈٹ پینٹری کارس اور کچن یونٹس میں صفائی ستھرائی کی جانچ کے لیے کیا جاتا ہے۔ صارفین کے اطمینان کے لئے سروے بھی کیا جاتا ہے۔
- ایف ایس ایس اے آئی کے رہنما خطوط کی تعمیل کو یقینی بنانے کے لیے، ہر کیٹرنگ یونٹ کے نامزد فوڈ سیفٹی آفیسرز سے سرٹیفیکیشن کو لازمی قرار دیا گیا ہے۔
- کھانے کی حفاظت اور حفظان صحت کے طریقوں کی نگرانی کے لیے کچن یونٹوں میں فوڈ سیفٹی سپروائزرز کو تعینات کیا گیا ہے۔
- فوڈ سیفٹی آفیسرز سمیت ریلوے/آئی آر سی ٹی سی کے افسران کے ذریعہ باقاعدہ اور اچانک معائنہ کیا جاتا ہے۔
- مندرجہ بالا اقدامات کے علاوہ، ریل مدد، ٹوئٹر ہینڈل @ آئی آر کیٹرنگ، سی پی جی آر اے ایم ایس، ای میل اور ایس ایم ایس کے ذریعے مسافروں کی رائے اور شکایات کی تلافی کے لیےایک مضبوط نظام موجود ہے۔
معائنہ اور نگرانی کے طریقہ کار کے ایک حصے کے طور پر کھانے کے نمونے باقاعدگی سے جمع کیے جا رہے ہیں تاکہ اس بات کو یقینی بنایا جا سکے کہ ٹرینوں میں فراہم کیے جانے والے کھانوں کا معیار درست ہے۔ پچھلے تین برسوں کے دوران اور آج تک، ریلوے/آئی آر سی ٹی سی کے ذریعے 787 نمونے جمع کیے گئے۔
پچھلے تین برسوں کے دوران اور آج تک  راجدھانی ٹرینوں میں کیٹرنگ خدمات کے لئے کل 6361 شکایات موصول ہوئیں۔ ہر ایک معاملے میں جرمانہ، ڈسیپلین اور اپیل رولز  کارروائی وغیرہ سمیت مناسب کارروائی کی گئی۔
یہ اطلاع ریلوے،کمیونکیشن اور الیکٹرانک اور اطلاعاتی ٹیکنالوجی کے وزیر جناب اشونی ویشنو نے آج راجیہ سبھا میں ایک سوال کے تحریری جواب میں دی۔
وزارتِ تعلیم
بال واٹیکا 49 کیندریہ ودیالیوں کے بنیادی مرحلے اور پائلٹ پروجیکٹ کے لیے قومی نصاب کے فریم ورک کا آغاز
اہم جھلکیاں:
مرکزی وزیر تعلیم نے 20 اکتوبر 2022 کو نئی دہلی میں بنیادی مرحلے کے لیے قومی نصاب کا فریم ورک اور بال واٹیکا 49 کیندریہ ودیالیوں کے پائلٹ پروجیکٹ کا ملک بھر میں آغاز کیا تھا۔
نیشنل کریکولم فریم ورک فار ارلی چائلڈ ہڈ کیئر اینڈ ایجوکیشن  جسے بنیادی مرحلہ کہا جاتا ہے چار قومی نصابی فریم ورک  میں سے ایک ہے۔ یہ ہندوستان میں 3 سے 8 سال کی عمر کے بچوں کے لیے پہلا مربوط نصابی فریم ورک ہے۔ یہ 5+3+3+4 'نصابی اور تدریسی' ڈھانچے کا براہ راست نتیجہ ہے جس کی سفارش این ای پی 2020 نے اسکولی تعلیم کے لیے کی ہے۔ فاؤنڈیشن اسٹیج کےلیےقومی نصاب فریم ورک  کو این سی ای آر ٹی نے ریاستوں اور مرکز کے زیر انتظام خطے کے ساتھ نچلی سطح تک اور مختلف اداروں اور تنظیموں کے ساتھ ایک وسیع مشاورتی عمل کے ذریعہ تیار کیا ہے۔ مرکزی وزیر تعلیم نے 20 اکتوبر 2022 کو نئی دہلی میں بنیادی مرحلے کے لیے قومی نصاب کا فریم ورک اور بال واٹیکا 49 کیندریہ ودیالیوں کے پائلٹ پروجیکٹ کا ملک بھر میں آغاز کیا تھا۔
- بال واٹیکا کلاسوں میں داخلہ کے رہنما خطوط اور کے وی ایس کے ریزرویشن کے اصولوں میں بیان کردہ ترجیح کے مطابق داخلہ دیا گیا ہے۔
- ان کلاسوں میں این سی ای آر ٹی کے ذریعہ تیار کردہ نصاب اور وسائل کا مواد استعمال کیا جا رہا ہے۔
- کھیل پر مبنی سرگرمیاں بنیادی طور پر ایسی کلاسوں میں کی جاتی ہیں۔
وزیر مملکت برائے تعلیم محترمہ انپورنا دیوی نے آج لوک سبھا میں ایک تحریری جواب میں یہ بات کہی۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
14060
(Visitor Counter : 63
بھارتی چناؤ کمیشن
جموں و کشمیر کے لئے الیکشن کمیشن کی تشکیل کردہ خصوصی مرکزی مشاہدین کی ٹیم نے الیکشن کمشنروں سے ملاقات کی
نئی دہلی ،13مارچ : جموں وکشمیر کی صورت حال کی اندازہ کاری کے لئے الیکشن کمیشن کی تشکیل کردہ خصوصی مرکزی مشاہدین کی ٹیم نے نئی دہلی میں واقع الیکشن کمیشن کے مرکزی دفترمیں چیف الیکشن کمشنر، جناب سنیل اروڑا ، الیکشن کمشنر ز جناب اشوک لواسا اور جناب سشیل چندراسے ملاقات کی ۔ خصوصی مرکزی مشاہدین کی اس ٹیم میں اپنے منصب سے 1977میں سبکدوش ہونے والے آئی اے ایس افسر، ڈاکٹرنورمحمد، 1982میں اپنے منصب سے سبکدوش ہونے والے آئی اے ایس افسر، جناب ونود زتشی اور1972میں اپنے عہدہ سے ریٹائرہونے والے آئی پی ایس افسر ، جناب اے ایس گل شامل ہیں ۔
اس ملاقات کے دوران جموں وکشمیر میں انتخابات کے اعلان کے ، 10مارچ ، 2019کو چیف الیکشن کمشنر کے اخباری بیان کے پیرانمبر 62کے حوالے سے جموں وکشمیر کی حقیقی صورتحال جائزہ لینے کے زبردست اور حساس کام کی ذمہ داری قبول کرنے کے لئے چیف الیکشن کمشنر جناب سنیل اروڑا نے ٹیم کا شکریہ اداکیا ۔
‘‘چیف الیکشن کمشنر موصوف کے مذکورہ اخباری بیان کے پیراگراف نمبر 62میں کہاگیاہے کہ کمیشن جموں وکشمیر کی حقیقی صورتحال پرنگاہ رکھے گا اور متعلقہ شعبوں سے معلومات بھی حاصل کرتارہے گا ۔ بعدازاں جلد ہی جموں وکشمیر میں اسمبلی انتخابا ت کرائے جانے کا فیصلہ کیا
جائیگا۔ ’’
اس میٹنگ کے دوران ان خصوصی مرکزی مشاہدین کی ٹیم سے گذارش کی گئی کہ جس قدرجلد ممکن ہو جموں وکشمیر کا دورہ کیاجائے ۔ٹیم نے یہ گذارش منظورکرلی ۔ بعدازاں الیکشن کمشنران ، جناب اشوک لواسا اورجناب سشیل چند رنے ٹیم کو دوگھنٹے تک جاری رہنے والے مذاکراتی اجلاس میں ضروری معلومات بھی فراہم کرائی ۔
ریاست کے ڈی ای سی نگراں جناب سندیپ سکسینہ نے بھی ٹیم کو جموں وکشمیرمیں چناؤکی تیاریوں کے بارے میں تفصیلات بیان کیں اور ریاست سے متعلق دیگرتفصیلات بھی ٹیم کوبتائیں ۔ اب تینوں خصوصی مرکزی مشاہدین کی ٹیم ریاست کا دورہ کریگی اور وہاں قیام کے دوران
سیاسی پارٹیوں اورضلعی ریاستی حکام اوردیگر متعلقہ دعویداروں سے ملاقات کرکے صورتحال کا جائزہ لے گی ۔
واضح ہوکہ جناب اے ایس گل آئی پی ایس کو دشوارگذارعلاقوں میں زمینی سلامتی کے امورکا زبردست تجربہ ہے ،وہ 1995سے 1997تک جموں وکشمیر میں سینٹرل ریزرو پولیس فورس کےانسپکٹرجنرل کے منصب پربھی فائز رہ چکے ہیں ۔ بعدازاں انھوں نے سی آرپی ایف کے ڈائرکٹرجنرل کی حیثیت سے حکومت ہند کے ایک سابق سکریٹری ڈاکٹرنورمحمد کے منصب کی بھی ذمہ داریاں انجام دیں ۔اس کے ساتھ ہی جناب اے ایس گل اترپردیش کے چیف الیکٹورل آفیسرکے عہدے پر الیکشن کمیشن آف انڈیا میں ڈپٹی کمیشن کے عہدے پراور افغانستان میں انتخابات سے متعلق مشاورت میں بین الاقوامی ماہرکی حیثیت سے خدمات انجام دے چکے ہیں ،جب کہ حکومت ہند ایک سابق سکریٹری ،جناب ونود زتشی کو بھی ریاستی سطح پر راجستھان میں چیف الیکٹورل آفیسرکی حیثیت سے خدمت انجام دینے کا ایک دہائی سے زائد مدت کا تجربہ ہے ،جناب زتشی الیکشن کمیشن میں ڈپٹی الیکشن کمشنرکے عہدے پربھی خدمات انجام دے چکے ہیں ۔
۔۔۔۔۔۔۔۔۔۔۔۔۔۔۔۔
۔م ن ۔س ش۔ ع آ) (
U-1554
(Visitor Counter : 46
وزیراعظم کا دفتر
گجرات میں اتلاف جان پر وزیر اعظم کی تعزیت
نئی دلّی ، 18 اپریل ؍وزیر اعظم جناب نریندر مودی نے گجرات کے مختلف حصوں میں غیر موسمی بارش اور آندھی طوفان کے باعث ہوئی ہلاکتوں پر صدمے کا اظہار کیا ہے ۔
وزیر اعظم نے کہا ہے کہ ’’ گجرات کے مختلف حصوں میں غیر مو سمی بارش اور آندھی طوفان سے ہوئی ہلاکتوں سے مجھے صدمہ پہنچا ہے ۔ میں سو گوار کنبوں کے غم میں شریک ہوں ۔ حکام صورت حال کی کڑی نگرانی کر رہے ہیں ۔ متاثرہ لوگوں کو ہر ممکن امداد فراہم کرا ئی جا رہی ہے ۔ ‘‘
وزیر اعظم نے گجرات کے مختلف حصوں میں غیر موسمی بارش اور آندھی و طوفان کی وجہ سے ہلاک ہونے والوں کے قریبی پسما ندگا ن کے لئے وزیر اعظم کے قومی راحت فنڈ سے دو لاکھ روپئے فی کس کے حساب سے امداد منظور کی ہے ۔ وزیر اعظم نے گجرات کے مختلف حصوں میں غیر موسمی بارش اور آندھی و طوفان سے زخموں ہونے والوں کے لئے بھی پچاس ہزار روپئے فی کس کے حساب سے رقم منظور کی ہے ۔
۔ ۔ ۔ ۔ ۔ ۔
(U . 1911
قانون اور انصاف کی وزارت
پریس کے لیے اطلاع
صدر جمہوریہ ہند کو ہندوستانی الیکشن کمیشن میں سب سے سینئر الیکشن کمشنر، جناب راجیو کمار کو چیف الیکشن کمشنر مقرر کرتے ہوئے خوشی محسوس ہو رہی ہے۔ موجودہ چیف الیکشن کمشنر، جناب سشیل چندرا کے 14 مئی، 2022 کو اپنے عہدہ سے سبک دوش ہونے کے بعد، جناب راجیو کمار 15 مئی، 2022 سے چیف الیکشن کمشنر کا عہدہ سنبھالیں گے۔
قانون ساز محکمہ، وزارت قانون و انصاف۔
کامرس اور صنعت کی وزارتہ
وشاکھاپٹنم –چنئی صنعتی راہداری
نئیدہلی۔23؍جولائی۔کامرس اور صنعت کے وزیر مملکت سی آر چودھری نے لوک سبھا میں آج ایک سوال کے تحریری جواب میں مطلع کیا کہ وشاکھا پٹنم – چنئی صنعتی راہداری  کے دو مرحلوں  وشاکھاپٹنم اور  یرپدو – سریکلاسہتی کی ماسٹر پلاننگ کاکام جاری ہے۔
صنعتی راہداری کے فروغ اور عمل درآمد سے متعلق ٹرسٹ  کی ماسٹر پلاننگ ، تفصیلی ابتدائی انجینئرنگ اور منظوری حاصل ہوجانے کے بعد حکومت ہند صنعتی راہداریوں کی ترقی سے متعلق پروجیکٹوں کیلئے رقوم جاری کرتی ہے۔
ایشیائی ترقیاتی بینک  نے 631 ملین امریکی ڈالر کی رقم وی سی آئی سی کے لئے قرض اور امداد کے طور پر جاری کی ہے جومندرجہ ذیل کثیر مرحلہ جاتی مالی سہولیات ہیں۔
- کلیدی بنیادی ڈھانچے کی تعمیر کیلئے دو مرحلوں والی ایم ایف ایف کے لئے 500 ملین امریکی ڈالر ۔
- ریاست میں پالیسی اصلاحات اور ادارہ جاتی ترقی کو مدد دینے کیلئے دو مرحلوں والا پالیسی پر مبنی  125 ملین امریکی ڈالر کا قرض ۔
- وشاکھاپٹنم میں آب وہوا کی تبدیلی سے بچے رہنے والے بنیادی ڈھانچے کی تعمیر کیلئے شہری آب وہوا کی تبدیلی کا مزاحم ٹرسٹ فنڈ  سے 5 ملین امریکی ڈالر کی مدد ۔
- پالیسی اصلاحات پر عمل درآمد کیلئے آندھراپردیش سرکار کی مدد کی غرض سے ایک ملین تکنیکی مدد۔
اے ڈی بی کے تیار کردہ تصوراتی ، ترقیاتی منصوبے کی بنیاد پر وشاکھاپٹنم – چنئی صنعتی راہداری  میں فروغ کیلئے آندھرا پردیش کے چار مراکز وشاکھاپٹنم ، کاکی ناڈا، کنکی پڈو۔ گناورم اور یرپدو۔ سریکلاہستی کی نشاندہی کی گئی ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔اس۔ع ن
U-3762
(Visitor Counter : 73
وزارت دفاع
پروجیکٹ 75، آئی این ایس وی ای ایل اے کی چوتھی آبدوز کو ممبئی کے بحریائی ڈاک یارڈ میں شامل کیا گیا
بھارتی بحریہ کا پروجیکٹ 75 اور میک ان انڈیا پہل کے لئے دیگر اہم سنگ میل
- آئی این ایس ویلا مغربی بحریائی کمانڈکا حصہ بنے گی
- یہ آبدوز، جدید اسٹیلتھ فیچرز اور طویل دوری کی گائیڈیڈ ٹارپیڈوز کے ساتھ ساتھ جہاز شکن میزائل کی حامل ہے
بحریائی عملے کے سربراہ ایڈمرل کرمبیر سنگھ کی موجودگی میں 25 نومبر 2021 کو پروجیکٹ 75 کےسلسلہ وار چھ آبدوزوں میں سے چوتھا آبدوز آئی این ایس ویلا کو شامل کیا گیا ۔ کمیشننگ کی باقاعدہ تقریب ممبئی کے بحریائی ڈاک یارڈ میں منعقد ہوئی۔ میسرس بحریائی گروپ ، فرانس کے تعاون سے مژگاوں ڈاک شپ بلڈرس لمیٹیڈ  ممبئی، کے ذریعہ بھارت میں اسکارپیئن درجے کی آبدوزیں تیار کی جارہی ہیں۔ چوتھے درجے کے آبدوز کی کمیشننگ ایک بڑی کامیابی ہے۔ آئی این ایس ویلا مغربی بحریائی کمان کی آبدوز بیڑے کا حصہ بنے گی اور یہ اپنے ہتھیاروں کا ایک اور طاقتور حصہ ہوگی۔
آئی این ایس ویلا کی کمیشننگ تقریب کے دوران رکن پارلیمنٹ جناب اروند ساونت ، فلیگ افسر کمانڈنگ ان چیف، مغربی بحریائی کمانڈ کے وائس ایڈمرل آر ہری کمار، چیئرمین اور منیجننگ ڈائریکٹر، مژگاوں ڈاک شپ بلڈرز لمیٹیڈ وائس ایڈمرل نارائن پرساد  اور وزارت دفاع کے دیگر سول اور ملٹری کے سینئر افسران موجود تھے۔ 2009 میں ہٹائے گئے روسی ساختہ فوکس ٹروٹ درجہ کی آبدوز ویلا کے عملہ بھی اس موقع پر مہمانان کے درمیان موجود تھے۔
اسکارپیئن آبدوزیں انتہائی طاقتور پلیٹ فارمس کی حامل ہیں۔ یہ آبدوزیں جدید ترین اسٹیلتھ فیچرز، طویل دوری کی گائیڈیڈ ٹارپیڈوز کے ساتھ ساتھ جہاز شکن میزائل سے بھی لیس ہیں۔ ان آبدوزوں میں جدید ترین ایس او این اے آر اور سینسر لگائے گئے ہیں جو شاندار آپریشنل صلاحیتوں کا مظاہرہ کرتے ہیں۔ آبدوز کے مہیج موٹر کے ساتھ ساتھ ان میں جدیدترین مستقل مقناتیسی ہم ساز موٹر  بھی ہیں۔
ہندوستانی بحریہ کی طرف سے بحریہ سازی کے طور پر اپنی پوزیشن کو مستحکم کرنے کی سمت میں ویلا کی ڈیلیوری اس کی طاقت کا ایک اور ثبوت ہے اور پریمیر جہاز اور آبدوز کی تیاری کے یارڈ کے طور پر ایم ڈی ایل کی صلاحیتوں کا اشارہ بھی ہے۔ آزادی کا امرت مہوتسو اور‘ سورنم وجے ورش’ تقریبات کے ساتھ آبدوز کی کمیشنننگ ایک اتفاق ہے۔
عملے، عوامی شکایات اور پنشن کی وزارت
جموں و کشمیر بینک کے ایم ڈی اور سی ای او بلدیو پرکاش نے مرکزی وزیر ڈاکٹر جتیندر سنگھ سے ملاقات کی اور جموں و کشمیر بینک کے لیے کئے گئےنئے اقدامات کے بارے میں آگاہ کیا
جموں و کشمیر بینک کے ایم ڈی اور سی ای او بلدیو پرکاش، جنہوں نے حال ہی میں اپنی موجودہ ذمہ داری سنبھالی ہے، نے سائنس اور ٹیکنالوجی کے مرکزی وزیر مملکت ، ارتھ سائنسز؛ ایم او ایس پی ایم او، پرسنل، عوامی شکایات، پنشن، ایٹمی توانائی اور خلا کے وزیر مملکت  ، ڈاکٹر جتیندر سنگھ سے ملاقات کی اور انہوں نے اپنے ذاتی پروفائل کے ساتھ ساتھ جموں و کشمیر بینک کے لیے موجودہ نئے اقدامات کے بارے میں ایک مختصر تعارف پیش کیا۔
یہ بات قابل ذکر ہے کہ بلدیو پرکاش نے، اسٹیٹ بینک آف انڈیا میں چھوٹے اور بڑے سائز کی برانچوں میں بینک کاری میں 30 سال سے زیادہ کے تجربے کے بعد جموں و کشمیر بینک کے ایم ڈی اور سی ای او کی حیثیت سے اپنی موجودہ ذمہ داری سنبھالی ہے۔ قبل ازیں، ریزرو بینک انڈیا نے تین سال کی مدت کے لیے جموں و کشمیر بینک کے ایم ڈی اور سی ای او کے طور پر ان کی تقرری کو منظوری دی تھی۔ اپنی موجودہ ذمہ داری سنبھالنے سے پہلے، پرکاش، اسٹیٹ بینک آف انڈیا، ممبئی میں چیف جنرل منیجر  تھے۔
اپنے نئے کردار میں ان کا خیرمقدم کرتے ہوئے، ڈاکٹر جتیندر سنگھ نے کہا، جموں اور کشمیر بینک ایک بھرپور میراث ہے، جس کی بنیاد ہندوستان کی آزادی سے پہلے ہی رکھی گئی تھی۔ اس لیے، یہ بینکنگ خدمات کے احترام اور شہریوں کے فوائد کو برقرار رکھنے کے بہترین مفاد میں ہے کہ بینک کو اعلیٰ ترین پیشہ ورانہ اصولوں کے ساتھ منظم کیا جائے۔
مرکزی وزیر نے کہا کہ حالیہ دنوں میں جموں و کشمیر کا بینک بعض مواقع پر غلط وجوہات کی بنا پر خبروں میں رہا ہے۔ انہوں نے کہا، لہذا، تمام اسٹیک ہولڈرز کی ذمہ داری بنک کو اس کی سابقہ ساکھ پر بحال کرنا ہے۔ انہوں نے کہا کہ اس مقصد کے لیے، یہ ضروری ہے کہ بینکنگ حکام انتہائی دیانتداری کے ساتھ برتاؤ کریں اور ساتھ ہی ساتھ خارجی یا بیرونی اثرات بھی بینک کے کام میں مداخلت کرنے سے باز رہیں۔
ڈاکٹر جتیندر سنگھ نے مرکز کے زیر انتظام علاقے میں نئی صنعتی پالیسی کے نفاذ میں سہولت فراہم کرنے میں جے اینڈ کے بینک کے کردار کی تعریف کی۔ انہوں نے کہا، یوٹی کے باہر سے بڑھتی ہوئی سرمایہ کاری کے ساتھ، بینک انتظامیہ کو اپنا سب سے دوستانہ چہرہ پیش کرنا ہو گا جو ’’کاروبار کرنے میں آسانی‘‘ کے اعتماد کے ساتھ، دور دراز سے سرمایہ کاروں کو سرمایہ کاری کے لیے حوصلہ افزائی کرے۔
جناب بلدیو پرکاش نے ڈاکٹر جتیندر سنگھ کا شکریہ ادا کیا۔ انہوں نے کہا کہ وہ اپنی پوری کوشش کریں گے اور ساتھ ہی وزیر موسوف سے درخواست کی کہ وہ انہیں وقتاً فوقتاً اپنے مشورے اور معلومات فراہم کرتے رہیں۔
ارضیاتی سائنس کی وزارت
حکومت نے کہا ہے کہ کیرالہ میں شدید بارش کے رجحان میں اضافہ ہور ہا ہے
حکومت نے آج کہا کہ شدید بارش کے واقعات کیرالہ میں بڑھتے ہوئےبارش کے رجحان کو ظاہر کر رہے ہیں۔
راجیہ سبھا میں ایک سوال کے جواب میں، مرکزی وزیر مملکت  سائنس اور ٹیکنالوجی کے وزیر مملکت ، ارضیاتی سائنسز، وزیراعظم کے دفتر، افراد، عوامی شکایات، پنشن، ایٹمی توانائی اور خلاء کے وزیر مملکت ڈاکٹر جتیندر سنگھ نے کہا، 2021-2001 کی مدت کے اعداد و شمار کے مطابق، جنوب مغربی مانسون کے موسم  کے دوران کیرالہ میں بھاری بارش کی سرگرمیوں میں اضافہ ہوا ہے۔
شدید بارش کے واقعات کی تعداد ، بہت زیادہ بارش ، انتہائی بھاری بارش  اور شدید بارش اور اس سے زیادہ کوحالیہ برسوں کے دوران جنوب مغربی مانسون سیزن کے دوران ایک ساتھ لیا گیا۔
ہندوستان کا موسمیات کا محکمہ  نے ریاست کیرالہ میں خودکار موسمی اسٹیشنوں کے نیٹ ورک کو بڑھانے کا منصوبہ بنایا ہے۔بی آئی ایس - 1994 کے معیارات کے مطابق، کیرالہ میں 115 موسمی اسٹیشن ہونا چاہئے۔ ہندوستان کا موسمیات کا محکمہ  نے کیرالہ میں 100 آٹومیٹک موسم اسٹیشنز  کے لیے منصوبہ بنایا ہے۔ ارضیاتی سائنسز کی وزارت نے حال ہی میں 77 اے ڈبلیو ایس نصب کیے ہیں اور باقی 23 اے ڈبلیو ایس کی تنصیب جاری ہے۔
اس کے علاوہ، کیرالہ میں15 اے ڈبلیو ایس اضافی اسٹیشن بھی ہیں، اس طرح کیرالہ کے لیے کل 92 آٹومیٹک موسم اسٹیشن دستیاب ہیں۔ ان کے علاوہ ریاست میں 10 اپ گریڈ شدہ خودکار بارش کی پیمائش کرنے والے اسٹیشن بھی ہیں۔ آئی ایم ڈی نے پہلے ہی کیرالہ کے لیے منظور شدہ آٹومیٹک موسم اسٹیشنوں کی تنصیب میں تیزی لائی ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔


U-8295
(Visitor Counter : 87
وزیراعظم کا دفتر
وزیراعظم نے ای سنجیونی ایپ پردس کروڑ ٹیلی مشاورتوں کا سنگ میل حاصل کرنے کی ستائش کی ہے
انھوں نے بھارت میں ڈجیٹل صحت سے متعلق مضبوط ایکونظام کی تعمیرمیں پیش پیش رہنے والے ڈاکٹروں کی بھی ستائش کی ہے
وزیراعظم جناب نریندرمودی نے ای سنجیونی ایپ پردس کروڑ ٹیلی مشاورتوں کا سنگ میل حاصل کرنے کی ستائش کی ہے ۔
صحت اورخاندانی بہبود کے مرکزی وزیرڈاکٹرمنسکھ مانڈویا کاایک ٹوئیٹ ساجھا کرتے ہوئے وزیراعظم نے ٹوئیٹ کیا:
‘‘10کروڑ ٹیلی مشاورتیں ایک نمایاں کامیابی ہے ، میں بھارت میں ڈجیٹل صحت سے متعلق مضبوط ایکونظام کی تعمیر میں پیش پیش رہنے والے سبھی ڈاکٹروں کی ستائش کرتاہوں ۔’’
|
خواتین اور بچوں کی ترقیات کی وزارت
|
پردھان منتری ماتر وندنا یوجنا  کے تحت، ₹5,000 کی نقد ترغیبات پہلے بچے کے لیے براہ راست بینیفٹ ٹرانسفر  موڈ میں مستفید کے بینک/ پوسٹ آفس اکاؤنٹ میں براہ راست فراہم کی جاتی ہیں
گزشتہ تین سالوں کے دوران پردھان منتری ماتر وندنا یوجنا  کے تحت زچگی کے فوائد حاصل کرنے والوں کی تعداد کی ریاست وار تفصیلات ضمیمہ میں منسلک ہے۔
پی ایم ایم وی وائی کے تحت، 5,000 روپے کی نقد ترغیبات پہلے بچے کے لیے براہ راست بینیفٹ ٹرانسفر  موڈ میں مستفید کے بینک/ پوسٹ آفس اکاؤنٹ میں براہ راست فراہم کی جاتی ہیں۔ اہل مستفیدین کو ادارہ جاتی ڈیلیوری کے بعد جننی تحفظ یوجنا کے تحت زچگی کے فائدہ کے لیے منظور شدہ اصولوں کے مطابق باقی نقد رقم ملتی ہے، جس سے اوسطاً ایک خاتون کو 6,000 روپے ملتے ہیں۔ نظر ثانی شدہ پی ایم ایم وی وائی کے تحت اہل مستفیدین کو 6,000 روپے کی نقد رقم بھی فراہم کی جاتی ہے جس کا اثر دوسرے بچے کے لیے 01.04.2022 سے لاگو ہوتا ہے جب کہ دوسرا بچہ لڑکی ہو۔
مشن شکتی کے لیے مالی سال 2023-24 کے لیے بجٹ تخمینہ پی ایم ایم وی وائی جزو سمیت، 143.96 کروڑ روپے ہے۔